Чэлсі Лёндан — Вікіпэдыя
Чэлсі Лёндан
(Перанакіравана з «Чэлсі (футбольны клюб)»)
Гэтая назва мае некалькі сэнсаў. Калі вас цікавяць іншыя сэнсы, глядзіце таксама Чэлсі (неадназначнасьць).
Футбольны клюб «Чэлсі»
10 сакавіка 1905
Стэмфард Брыдж
Умяшчальнасьць: 41 841[1]
«Чэ́лсі» (па-ангельску: Chelsea F.C.) — ангельскі футбольны клюб з гораду Лёндану. Названы на імя лёнданскага раёну Чэлсі, у якім разьмешчаны хатні стадыён каманды. Заснаваны ў 1905 годзе й быў прыняты ў другі дывізіён Футбольнай лігі 1 чэрвеня 1905 году. Хатні стадыён — «Стэмфард Брыдж», які адкрыўся ў 1877 годзе. Каманда «Чэлсі» стваралася адмыслова для гульні на новым стадыёне. Пераможцы Лігі чэмпіёнаў (2012) і Лігі Эўропы (2013, 2019). Уладальнікам каманды зьяўляецца расейскі бізнэсмэн Раман Абрамовіч.
Асноўная форма — сінія кашулі й трусы зь белымі гетрамі, падобная камбінацыя выкарыстоўваецца з 1960-х гадоў. Клюбная эмблема некалькі разоў відазьмянялася ў спробах мадэрнізацыі клюбнай сымболікі; бягучая эмблема, цырыманіяльны сіні леў, які трымае посах, зьяўляецца мадыфікаванай вэрсіяй эмблемы, упершыню прынятай у 1953 годзе; дадзеная вэрсія эмблемы была прынятая ў 2005 годзе[2]. Клюб займае пятае месца паводле наведвальнасьці хатняга стадыёну за ўвесь час удзелу ў ангельскім футболе[3]. Сярэдняя наведвальнасьць хатніх матчаў у сэзоне 2011—2012 гадоў склала 40 651 чалавек, што зьяўлялася шостым паказчыкам у Прэм’ер-лізе[4].
2.1 Ангельшчына
3 Стэмфард Брыдж
5 Колеры
5.1 Галоўныя трэнэры
5.2 Гулец году
2 чэрвеня 2003 году Кен Бэйтс прадаў «Чэлсі» расейскаму мільярдэру Раману Абрамовічу за амаль 140 млн фунтаў, што стала найбуйнейшым у сьвеце продажам ангельскага футбольнага клюбу[5]. Больш за 100 млн фунтаў стэрлінгаў было выдаткавана на новых гульцоў, але Кляўдыё Раньеры ня здолеў атрымаць якіх-небудзь трафэяў, таму быў заменены на партугальскага трэнэра Жузэ Маўрыньню. Пад кіраўніцтвам Маўрыньню «Чэлсі» стаў пятым ангельскім клюбам з часоў Другой сусьветнай вайны, якія абаранілі свой ​​тытул у сэзоне 2005—2006 гадоў[6]. Затым былі выйграныя Кубак Футбольнай асацыяцыі (2007) і два Кубкі футбольнай лігі (2005 і 2007).
20 верасьня 2007 году партугальскі трэнэр лёнданскага «Чэлсі» Жузэ Маўрыньню пакінуў свой пост. Клюб афіцыйна пацьвердзіў ад’езд Маўрыньню, разьмясьціўшы афіцыйнае паведамленьне аб гэтым на сайце клюбу. Афіцыйная вэрсія: «Сёньня ФК „Чэлсі“ й Жузэ Маўрыньню разарвалі дамову аб супрацоўніцтве па ўзаемнай дамоўленасьці». Маўрыньню прыйшоў у «Чэлсі» ўлетку 2004 году. Пад ягоным кіраўніцтвам клюб у 2005 і 2006 гадох станавіўся чэмпіёнам Ангельшчыны, у 2005 і 2007 гадох атрымаў перамогу ў Кубку ангельскай лігі, у 2007 годзе стаў уладальнікам Кубка Ангельшчыны, а ў 2005 годзе — пераможцам Супэркубка Ангельшчыны.
19 студзеня 2008 году «Чэлсі» атрымаў 300-ю перамогу ў Прэм’ер-Лізе, калі на хатняй арэне быў перайграны «Бірмінггэм Сіці» зь лікам 1:0. 24 траўня 2008 году, пасьля двухдзённых перамоваў, на афіцыйным сайце «Чэлсі» зьявілася паведамленьне аб скасаваньні кантракту з Аўрамам Грантам. Чыньнікам таму зьяўлялася параза клюбу ў фінале Лігі чэмпіёнаў. 53-гадовы ізраільскі спэцыяліст прапрацаваў у «Чэлсі» меней за год, у верасьні 2007 году зьмяніўшы на пасту галоўнага трэнэра партугальца Жузэ Маўрыньню.
12 чэрвеня 2008 году было абвешчана, што новым галоўным трэнэрам стаў бразыльскі спэцыяліст Луіс Фэліпэ Скалары[7], які зьяўляўся галоўным трэнэрам зборнай Партугаліі. У поле зроку кіраўніцтва клюбу, акрамя Скалары, знаходзіліся такія вядомыя трэнэры, як то Карлё Анчэлёцьці, Гуўс Гідынк і Лючана Спалецьці. Але не выканаўшы свае задачы, пастаўленыя кіраўніцтвам клюбу, быў звольнены з пасады галоўнага трэнэра ўжо ў лютым 2009 году[8]. «Сінія» скаціліся на 4 месца ў турнірнай табліцы ангельскай лігі, згуляўшы дома сухую нічыю з «Гал Сіці».
Да канца сэзону 2008—2009 гадоў клюб часова ўзначальваў Гуўс Гідынк, які адначасова трэнэраваў у зборнай Расеі[9]. У 2009 годзе «Чэлсі» пад кіраўніцтвам Гідынка атрымаў перамогу ў Кубку футбольнай асацыяцыі, аказаўшыся мацней за «Эвэртан» зь лікам 2:1.
Чэмпіянат Ангельшчыны: 6
Чэмпіянат Ангельшчыны (Другі дывізіён): 2
Кубак Ангельшчыны: 8
Супэркубак Ангельшчыны: 4
Ліга чэмпіёнаў УЭФА: 1
Ліга Эўропы УЭФА: 2
Кубак уладальнікаў кубкаў УЭФА: 2
Супэркубак УЭФА: 1
Стэмфард Брыдж[рэдагаваць | рэдагаваць крыніцу]
Асноўны артыкул: Стэмфард Брыдж (стадыён)
З часу ўзьнікненьня клюбу, «Чэлсі» меў чатыры асноўныя эмблемы, хоць усе зьведалі невялікія зьмены. У 1905 годзе была прынятая першая эмблема з выявай Пэнсіянэраў Чэлсі, эмблема спрыяла прысваеньню клюбу мянушкі «Пэнсіянэры», і застаецца на наступныя паўстагодзьдзя, хоць гэтая эмблема ніколі не зьявілася на форме. У рамках мадэрнізацыі Тэда Дрэйка з 1952 году, ён настойваў на тым каб выдаліць пэнсіянэраў з эмблемы і прыняць новую. У якасьці часавай эмблемы на адзін год было прынята выява зь літарамі FCC. У 1953 годзе эмблема была зьмененая на вэртыкальна стаялага сіняга льва з кіем, гэтая эмблема праіснавала яшчэ 30 гадоў.
Футбалісты «Чэлсі» заўсёды насілі блакітныя кашулі, хоць першапачаткова былі прынятыя з больш сьветлым адценьнем, чым цяпершаняя вэрсія, і ў адрозьненьне ад сёньняшніх былі апранутыя ў белыя шорты і цёмна-сінія шкарпэткі. Больш сьветлая сіняя форма была ўзятая з гоначных колераў тагачаснага прэзыдэнта клюбу, графа Кадогана.
Джон Тэйт Робэртсан 1905—1907
Дэйвід Колдэргэд 1907—1933
Лэсьлі Найтан 1933—1939
Білі Бырэл 1939—1952
Томі Догэрці 1962—1967
Дэйв Сэкстан 1967—1974
Рон Ст’юарт 1974—1975
Эдзі Макрыдзі 1975—1977
Кен Шэліта 1977—1978
Дэні Бланчфлаўэр 1978—1979
Джэф Гэрст 1979—1981
Джон Нэйл 1981—1985
Джон Голінз 1985—1988
Бобі Кэмпбэл 1988—1991
Ян Портэрфілд 1991—1993
Дэйвід Ўэб 1993
Глен Годл 1993—1996
Руўд Гуліт 1996—1998 (гуляючы трэнэр)
Джанлюка Віяльлі 1998—2000 (гуляючы трэнэр)
Кляўдыё Раньеры 2000—2004
Жузэ Маўрыньню 2004—2007
Аўрам Грант 2007—2008
Луіс Фэліпэ Скалары 2008—2009
Гуўс Гідынк 2009
Карлё Анчэлёцьці 2009—2011
Андрэ Вілаш-Боаш 2009—2012
Рабэрта Ды Матэо 2012
Рафаэль Бэнітэс 2012—2013
Жузэ Маўрыньню 2013—2015
Гуўс Гідынк 2015—2016
Антоніё Контэ 2016—2018
Маўрыцыё Сары з 2018 году
Гулец году[рэдагаваць | рэдагаваць крыніцу]
1967 Пэтэр Банэці
1968 Чарлі Кук
1969 Дэйвід Ўэб
1970 Джон Голінз
1971 Джон Голінз
1972 Дэйвід Ўэб
1973 Пітэр Осгуд
1974 Гэры Лок
1975 Чарлі Кук
1976 Рэй Ўілкінз
1977 Рэй Ўілкінз
1978 Мікі Дрой
1979 Томі Ланглей
1980 Клайв Ўолкер
1981 Пэтэр Барота
1982 Майк Філерай
1983 Джой Джонз
1984 Пат Нэвін
1985 Дэйвід Сьпідзі
1986 Эдзі Нідзьвікі
1987 Пат Нэвін
1988 Тоні Дарыга
1989 Грэм Робэртс
1990 Кэн Монку
1991 Эндзі Таўнсэнд
1992 Пол Эліат
1993 Фрэнк Сынклер
1994 Стыў Кларк
1995 Эрлянд Ёнсэн
1996 Руўд Гуліт
1997 Марк Г’юз
1998 Дэніс Ўайз
1999 Джанфранка Дзола
2000 Дэніс Ўайз
2001 Джон Тэры
2002 Карлё Кудычыні
2003 Джанфранка Дзола
2006 Джон Тэры
2007 Майкл Эсьен
2008 Джо Коўл
2010 Дыд’е Драгба
2011 Пэтар Чэх
2014 Эдэн Азар
2015 Эдэн Азар
2016 Віліян
2017 Эдэн Азар
2018 Н’Галё Кантэ
2019 Эдэн Азар
Актуальны на 31 студзеня 2019 году
1 Бр Кепа Арысабаляга 1994
2 Аб Антоніё Рудыгер 1993
3 Аб Маркас Алёнса 1990
5 ПА Жаржыньню 1991
6 ПА Дэні Дрынкўотэр 1990
7 ПА Н’Галё Кантэ 1991
8 ПА Рос Барклі 1993
9 Нап Гансалё Ігуаін 1984
10 ПА Эдэн Азар 1991
11 ПА Пэдра 1987
12 ПА Рубэн Лофтус-Чык 1996
13 Бр Вільлі Кабальера 1981
17 ПА Матэо Ковачыч 1994
18 Нап Аліўе Жыру 1986
20 Нап Калум Гадсан-Одаі 2000
21 Аб Давідэ Дзапакоста 1992
22 ПА Віліян 1988
27 Аб Андрэас Крыстэнсэн 1996
28 Аб Сэсар Асьпілікуэта 1989
30 Аб Давід Луіс 1987
31 Бр Робэрт Грын 1980
33 Аб Эмэрсан Палміеры 1994
44 ПА Ітан Ампаду 2000
ПА Марка ван Гінкель 1992
^ Інфармацыя пра клюб на афіцыйнай старонцы(анг.)
^ Chelsea centenary crest unveiled. BBC Sport
^ All Time League Attendance Records. Афіцыйны сайт ФК «Ньюкасл Юнайтэд»
^ Scroll down for more detail. tonykempster.co.uk
^ Russian businessman buys Chelsea. BBC Sport
^ Terry Eyes Back-to-Back Titles. Sporting Life
^ Scolari is new Chlesea manager. Афіцыйны сайт ФК «Чэлсі»
^ Chelsea sack Scolari. Афіцыйны сайт ФІФА
^ Chelsea confirm Hiddink as coach. BBC Sport
Чэлсі Лёндан — сховішча мультымэдыйных матэрыялаў
Атрымана з «https://be-tarask.wikipedia.org/w/index.php?title=Чэлсі_Лёндан&oldid=2082759»
Гэтая старонка апошні раз рэдагавалася 11 жніўня 2019 году ў 13:40.